OzLabs/hebrew-wiki-articles huggingface dataset:
אירופזאורוס

אירופזאורוס (שם מדעי: Europasaurus; מילולית: "דינוזאור אירופי") הוא סוג של דינוזאור אוכל צמחים ממשפחת הברכיוזאוריים שחי ביורה העליון לפני 154 מיליון שנה.

== מאפיינים ==
סוג זה התגלה בגרמניה, במחצבה בקרבת העיר הנובר ב-1998 ולאחר עבודת חוקרים שחילצו את עצמותיו עד לשנת 2000. הוא תואר ב-2006 בידי החוקר אוקטביו מתאוס ונכלל בו מין יחיד: Europasaurus holgeri. הממצאים כללו שרידי גולגולת ולסתות וכן שרידי חוליות וצלעות. סך הכל התגלו 10 פרטים משומרים. ב-2012 עד 2014 החלה עבודת חפירה נוספת באזור שחשפה מעל 3,000 עצמות אשר השתייכו לכ-20 פרטים חדשים.

האירופזאורוס היה אחד מהקטנים שבבני משפחתו שכללה מינים גדולים מאוד, ביניהם הברכיוזאורוס והג'ירפטיטאן. בהשוואה לעצמות קמרזאורוס נראה שהגיע בבגרות לגובה 6.2 מטר ולמשקל של 800–900 קילוגרם בקירוב ודומה בגודלו למגיארוזאורוס. ממצאים נוספים הגיעו לגובה 3.7 מטר ואף ל-1.7 מטר. הוא הצליח להשיג את הגמדיות עקב צמיחה איטית מהרבה של עצמות מאשר זאורופודים אחרים.

שני הדינוזאורים עברו גמדיות איים עקב הגעתם לאיים הקדומים של צפון גרמניה, אזור שכיום כולל הרים גבוהים והוא מזכיר מאוד את האי האצג מרומניה של הקרטיקון. בעבר אירופה הייתה מלאה באיים בתוך ימים רדודים וייתכן שכמה מהברכיוזאוריים הענקיים נדדו לעברם ועברו תהליך של גמדיות עקב המחסור במזון באיים. עדות נוספת לכך שהדינוזאור חי באיים הוא שנמצאו סביבו בעיקר שרידים של חיות ימיות. עקב מצחו הגבוה ושיניו המחודדות דמויות המעוין הוא זוהה כקרוב לברכיוזאורוס. מזונו התבסס על עלי עצים מחטניים.

הוא התקיים בשטחי איים רדודים של פחות מ-200,000 ק"מ. מרבית הממצאים באזור כללו ממצאי חיות ימיות כמו צבי ים, תנינאים ודגים וכן פטרוזאורים מעופפים, אך התגלו גם כמה דינוזאור כמו סטגוזאוריים ודיפלודוקיים גמדיים ולפחות 4 משפחות של תרופודים: הטורווזאורוס ממשפחת המגלוזאוריים, ממצאי אלוזאוריים קדומים, צרטוזאוריים ושיניים של פרטי דרומאוזאוריים. תרופודים אלה היו קטנים ולא עלו על אורך של 4 מטרים.

אולם ממצאים באזור לקראת סוף התקופה כללו עקבות רחבות של טורף גדול, ככל הנראה של אלוזאור נכחד, אשר כנראה הגיע עקב ירידת גובה פני הים והוא גרם אולי להכחדת הפאונה האנדמית.

==קישורים חיצוניים==

* 

קטגוריה:ברכיוזאוריים
קטגוריה:דינוזאורים שחיו ביורה עליון באירופה
קטגוריה:מאובני טקסונים שתוארו ב-2006
קטגוריה:טקסונים שהתפתחו ביורה עליון
חוק עידוד מעורבות סטודנטים בפעילות חברתית וקהילתית

חוק עידוד מעורבות סטודנטים בפעילות חברתית וקהילתית, התשע"ח–2018 קובע שסטודנט יהיה זכאי לשתי נקודות זכות אקדמיות, פעם אחת במהלך לימודיו לתואר ראשון, בגין פעילות התנדבותית או שירות מילואים.

==היסטוריה חקיקתית==
הצעת החוק הוגשה על ידי ועדת החינוך, התרבות והספורט ביוזמתם של חברי הכנסת מירב בן-ארי ואורן חזן ומטרתה הוצגה בדברי ההסבר להצעה:
:מטרתה של הצעת החוק המתפרסמת בזה היא לעודד מעורבות של סטודנטים בפעילות חברתית וקהילתית, וכן להכיר בתרומתם של המשרתים בשירות מילואים, באמצעות הכרה בפעילויות אלו כפעילויות המזכות בנקודות זכות לקראת תואר אקדמי ראשון.

החוק אושר בכנסת ב-9 ביולי 2018, ותחילתו בשנת הלימודים ה'תשע"ט (כלומר החל מאוקטובר 2019). 

==הוראות החוק==
החוק קובע שסטודנט יהיה זכאי לשתי נקודות זכות אקדמיות, פעם אחת במהלך לימודיו לתואר ראשון, בעבור פעילות שהיא אחד מאלה:
* פעילות חברתית וקהילתית של 30 שעות לפחות בהתנדבות בשנת לימודים אחת. ארגונים פוליטיים או מפלגתיים אינם נכללים בארגונים שפעילות בהם נכללת בקטגוריה זו.
* שירות מילואים של 14 ימים לפחות בשנת לימודים.

==מימוש החוק==
אוניברסיטאות ומכללות בישראל פרסמו תקנונים המסדירים קבלת נקודות זכות לפי חוק זה. שיקול הדעת הנתון למוסדות האקדמיים בקביעת הארגונים שפעילות בהם מזכה בנקודות זיכוי בא לידי ביטוי בשנת 2020, כאשר האוניברסיטה העברית בירושלים צירפה את "אם תרצו" לרשימה של כ-140 ארגונים שהפעילות בהם מזכה את הסטודנט בנקודות זכות אקדמיות, וכך פעלה גם אוניברסיטת אריאל בשומרון, ואילו אוניברסיטת תל אביב החליטה שלא להעניק נקודות זכות על התנדבות ב"אם תרצו", בנימוק שלארגון יש צביון פוליטי.

==קישורים חיצוניים==

* 
* 
* 

==הערות שוליים==

עידוד מעורבות סטודנטים בפעילות חברתית וקהילתית
קטגוריה:סטודנטים בישראל
קטגוריה:הכנסת העשרים: חקיקה
לסטודון

לסטודון (שם מדעי: Lestodon; מילולית: "שן שודד") הוא סוג נכחד של עצלן קרקע גדול ממשפחת המילודוניים. הוא חי באמריקה הדרומית במהלך הפליוקן עד הפליסטוקן שלפני 5.332 עד 0.012 מיליון שנה ונכחד לפני סוף תקופת הקרח. המאובנים של יונק זה התגלו בארגנטינה, ונצואלה, בוליביה, ברזיל ופרגוואי ואורוגוואי והסוג תואר למדע ב-1855.

==אנטומיה ומאפיינים==
הלסטודון היה יונק בגובה של 4.5 מטרים ומשקל של 2.59 או אף 2.8 טון בממוצע. מבנה הלסת והגולגולת דומה למיני העצלנים ודובי הנמלים המודרניים, אך היה גדול פי שניים או שלושה. צורת השיניים הטוחנות התאימה לאכילת עלים, אך נראה שבניגוד לעצלנים אחרים הוא ניזון מעשב שאותו תלש מהקרקע, לאחר חפירה חזקה עם טפריו הגדולים.

עצלן זה עבר מספר התאמות לאכילת עשבים מהקרקע: הוא היה בעל מבנה לסתות חזק ביותר כשהלסת התחתונה התעקמה מטה ובינה ללסת העליונה בלטו שרירי ענק שעזרו לתלוש את העשב אף על פי שהשיניים היו חלשות כמו של מרבית הדלשינאים. בנוסף הוא היה בעל שרירי כתפיים גדולים וחזקים מאוד עם עצם גומד רחבה ודו-צדדית מתוכה בלט שריר הזרוע התלת-ראשי חזק מאוד שעזר לעצלן להתאזן מהזדקפות ליציבה על ארבע. עם זאת המבנה הכבד והחזק הפך אותו לאיטי ביותר. הוא היה בעל כלוב צלעות רחב מאוד מאוד במרכז הגוף והיה בעל עצם ירך כפופה אחורה כדי לעמוד במשקל וביציבה. הזנב שלו היה קצר וקטן בהרבה. המבנה שלו הזכיר מאוד דוב נמלים גדול שגם הוא בעל מפרקים גדולים המתאימים מהזדקוף לתנועה על ארבע במישורים.

העצלן חי בסוואנות וערבות העשב הקדומות, בהם רעה לצד מיני פרסתנים קדומים וטורפים גדולים כמו עופות האימה, התיילקוסמילוס והסמילודון שהיגר מהצפון. בסוף הפליסטוקן הגיעו גם שבטי ציידים לאמריקה הדרומית וממצאים של עצמות עצלן בעלי סימני חיתוך של כלי אבן מאורוגוואי שלפני 30,000 שנה, מעידים שהעצלן הענק ניצוד לעיתים בידי השבטים.

==קישורים חיצוניים==

קטגוריה:בעלי חיים שתוארו ב-1855
קטגוריה:טקסונים שתוארו בידי פול גרווה
קטגוריה:מילודוניים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:מאובני טקסונים שתוארו ב-1855
קטגוריה:טקסונים שהתפתחו בפליוקן
עיבאדה

עיבאדה (בערבית: عبادة) היא מילה הערבית שמשמעותה "שירות". באסאלם, המושג נפוץ ומוכר במובן של "פולחן", "עבודת קודש", עבודות האל, ועוד<ref></ref>. בפיקה, צורת הרבים של המילה, עיבאדאת (عبادات), כוללת את כל ההלכות הקשורות לפולחנים ולפרקטיקות הרוחניות<ref name=":0"></ref>.

==קישורים חיצוניים==

* 

== הערות שוליים ==

קטגוריה:אסלאם
ליאוניד דולז'נסקי

ליאוניד דולז'ינסקי (2 בספטמבר 1898 – 13 באפריל 1948) היה רופא ומדען, הקים את המחלקה לחקר הפיזיולוגיה של התא במכון פסטר בפריז (1928), ייסד והיה למנהלה הראשון של המחלקה לפתולוגיה נסיונית וחקר הסרטן (1935–1948) באוניברסיטה העברית בירושלים, מחללי שיירת הדסה.

==קורות חיים==
דולז'ינסקי בנם של מרים והכירורג פרופ' יעקב דולז'נסקי נולד ביקטרינוסלב ברוסיה (משנת 1917 אוקראינה). עלה לארץ ישראל עם הוריו בשנת 1920. לאחר סיום בית ספר תיכון למד רפואה בברלין. סיים את חוק לימודיו בשנת 1926.

עוד בהיותו סטודנט לרפואה התחיל לעבוד כחוקר במכון על שם הקיסר וילהלם בברלין. בשנת 1928 הוזמן להקים מחלקה לחקר הפיזיולוגיה של התא במכון פסטר בפריז. בשנת 1931 הוזמן על ידי פרופ' רסלה, באוניברסיטת ברלין, לארגן מעבדה לחקר תאים במכון הפתולוגי. במשך שנת 1934 עשה עבודת מחקר במכון הביולוגי שבקופנהגן, ובשנת 1935 חזר לארץ ישראל, והשתקע בירושלים.

בשנת 1935 ייסד דולז'נסקי ומונה למנהל המחלקה לפתולוגיה ניסיונית וחקר הסרטן במסגרת המעבדות לחקר הסרטן באוניברסיטה העברית, לראשונה בבית הבריאות שטראוס ע"ש נתן שטראוס, והחל משנת 1939 – בבית רנטוף שעל הר הצופים. בנוסף, דולז'נסקי התמחה בצילומים מיקרוסקופיים לצורכי עבודתו המדעית. דולז'נסקי היה מחלוצי חקר הסרטן באוניברסיטה העברית במשותף עם הפרופ' לודוויג הלברשטטר.

דולז'נסקי השתתף בהכנות לקראת פתיחת הפקולטה לרפואה באוניברסיטה העברית. גילה עניין רב בהכשרת סטודנטים חוקרים. (בית הספר לרפואה בירושלים נפתח כ-13 חודשים לאחר מותו ב-17 במאי 1949).

דולז'נסקי היה חבר בההגנה משנת 1936. השתתף בשמירה בין השנים 1936–1939, כולל במאורעות אוקטובר 1933. בפרוץ מלחמת העצמאות מילא תפקידי שמירה הגנתיים.

בביתו ברחביה הקים דולז'נסקי חוג ספרותי. נפגשו שם (אחת לחודש) אנשי מדע ואנשי רוח כדי לקרוא בצוותא שירה רוסית קלאסית, בעיקר את פושקין. בין אנשי החוג: הפרופ' אנה ויצמן, הפרופ' משה ויצמן

ב-13 באפריל 1948 (ד' בניסן תש"ח) נהרג בשיירת הדסה. הובא לקבורה בבית הקברות סנהדריה.

לאחר מותו הוענקה לדולז'נסקי דרגת סרן בחיל הרפואה של צה"ל.

==משפחה==
השאיר אישה, הד"ר וירה דולז'נסקי (גרודנו, 8 במאי 1896 - ירושלים, 13 באפריל 1996), ובת, פאניה-רינה. הבת פאני אטינגר (דולז'נסקי), (נפטרה ב-2011), כיהנה כפרופסורית במחלקה לרפואה ניסויית וחקר הסרטן בבית הספר לרפואה של האוניברסיטה העברית, המחלקה אותה הקים אביה. פאני אטינגר הייתה רעייתו של שמואל אטינגר.

==קישורים חיצוניים==
* 
* [http://www.israelalbum.org.il/יישובים/ארכיון-יד-בן-צבי/ליאוניד%20דולז'נסקי/P131158 ליאוניד דולז'נסקי - תמונה] (יד יצחק בן צבי)
* 
* 

==הערות שוליים==

קטגוריה:יהודים רוסים
קטגוריה:אנשי העלייה השלישית
קטגוריה:פתולוגים ביישוב
קטגוריה:אונקולוגים ביישוב
קטגוריה:חוקרי סרטן יהודים
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:רחביה: אישים
קטגוריה:לוחמי ההגנה
קטגוריה:חללי טרום המדינה
קטגוריה:חללי שיירת הדסה
קטגוריה:יהודים הקבורים בבית הקברות סנהדריה
קטגוריה:ארץ-ישראלים שנולדו ב-1898
קטגוריה:ארץ-ישראלים שנפטרו ב-1948
רגע קלפהולץ

רגע קלפהולץ (13 בדצמבר 1907 – 11 בינואר 2007) הייתה רופאה ישראלית, אשר בשנות ה-30 של המאה ה-20 ניהלה רומן קצר עם דוד בן-גוריון.

==ביוגרפיה==

רגע (רגינה) קלפהולץ נולדה בפולין בשנת 1907, ובגיל צעיר היגרה עם משפחתה לווינה. אביה חיים קלפהולץ היה סוחר אמיד שנהג לארח בביתו ציונים ואנשי היישוב שהזדמנו לוינה. בנעוריה הייתה חברה בתנועת הנוער היהודית "בלאו-וייס". מאוחר יותר למדה בבית הספר לרפואה בווינה. במהלך לימודיה השתתפה בפעילות ציונית, ונהגה לנסוע, יחד עם אחותה אני קלפהולץ הצעירה ממנה בשנתיים, לועידות הקונגרס הציוני שהתקיימו באירופה. ניהלה רומן קצר דוד בן-גוריון ממנהיגי היישוב, שהיה באותה עת המזכיר הכללי של ההסתדרות הכללית. השניים החליפו מכתבי אהבה שככל שנשמרו הפכו לפריטי אספנות יקרי ערך.
על אופי ההתכתבות ביניהם ניתן ללמוד ממכתב תודה של בן-גוריון על ברכתה ליום הולדתו:
::"הצדק היה איתך בעניין יום ההולדת – באמת ראית את התאריך (דטום) 16.2 בפספורט שלי. אבל הדטום הרשמי הזה אינו נכון, והיום הנכון הוא בחודש אוקטובר, אבל זה לא חשוב. חשוב ויקר בשבילי היה הדבר כי זכרת זאת – ובעד זה הייתי רוצה – בווינה אגיד לך מה הייתי רוצה.
:::::::שלך דוד

:::::לעת עתה אל תספרי לאיש על יום בואי לווינה".

את ההיכרות הראשונה ביניהם ערך יוסף ברץ (1890–1968), חלוץ ואיש ציבור ישראלי, ממייסדי קבוצת דגניה וממקימי האגודה למען החייל וחבר הכנסת הראשונה מטעם מפא"י.

עם סיום לימודי הרפואה, בשנת 1935, עלתה רגע קלפהולץ לארץ ישראל ועבדה כרופאה במקומות שונים בארץ.

פולה בן-גוריון ידעה על הרומן והבליגה. בפגישה היחידה שלה עם קלפהולץ, נתנה לה שלוש תמונות שלה ושל בן-גוריון שצולמו על שפת ים המלח, ורשמה על גבן הקדשה: "לרגה – מפולה". יותר מזה לא אמרה לה דבר. גם על פרשיות אהבים אחרות שבעלה ניהל, עם רבקה כצנלסון ודוריס מאי, מזכירתו האנגלייה של חיים ויצמן, הבליגה, כי חשה שתפקיד חייה הוא לשמור על האיש העומד בראש בניין הארץ, אותו העריצה. למרות הבלגתה נהגה לסור - במסווה של ביקורי ידידות לדירתה של רגע ברחוב בן יהודה בתל אביב ולרמוז לה כי היא מודעת לקשר שלה עם בן-גוריון. מכאן החלה התרחקות בין רגע לבן-גוריון ופרשת אהבתם הגיעה לקיצה.

לאחר כמה שנים נישאה לאברהם דיאמנט יליד צ'כוסלובקיה שעלה לארץ בשנת 1929 והשניים התגוררו בפרדס חנה-כרכור. בעלה אברהם דיאמנט נפטר בשנת 1986. רגע קלפהולץ נפטרה בשנת 2007, כשהייתה בת 99 שנים, 34 שנים לאחר מותו של בן-גוריון. נקברה בבית העלמין שדה יהושע בחיפה.

==לקריאה נוספת==
* תום שגב, מדינה בכל מחיר. סיפור חייו של דוד בן-גוריון, הוצאת כתר, 2018.
* שבתי טבת, קנאת דוד. חיי דוד בן-גוריון, כרך ג' - הקרקע הבוער, הוצאת שוקן, 1987.

==קישורים חיצוניים==
* 
* יאיר שרקי, [https://www.mako.co.il/news-channel2/Channel-2-Newscast-q4_2015/Article-cd9f66cc9f4b051004.htm מכתבי האהבה הסודיים של בן-גוריון], באתר "mako", 29 באוקטובר 2015

==הערות שוליים==

קטגוריה:דוד בן-גוריון
קטגוריה:ישראליות ילידות פולין
קטגוריה:ישראלים ילידי פולין
קטגוריה:נשות העלייה החמישית
קטגוריה:אנשי העלייה החמישית
קטגוריה:רופאות ישראליות
קטגוריה:ישראליות שנולדו ב-1907
קטגוריה:ישראלים שנולדו ב-1907
קטגוריה:ישראליות שנפטרו ב-2007
קטגוריה:ישראלים שנפטרו ב-2007
סבכוס

סבכוס (שם מדעי: Sebecus) הוא סוג נכחד של דמוי-תנין, שחי בתקופת האאוקן באמריקה הדרומית מלפני 48.6 עד 37.2 מיליון שנה מימינו. הוא התגלה בידי משלחת חפירה של המוזיאון האמריקאי לתולדות הטבע לפטגוניה ותואר ב-1937 בידי החוקר ג'ורג' גיילורד סימפסון. הסוג הכיל מין אחד - Sebecus icaeorhinus ונקרא על שם האל המצרי סבכ שזאת משמעות שמו בלטינית. הסיבה לכך היא עקב החוטם הארוך שלו שהזכיר את צורת הפסלים במצרים של האלה וכן עקב גודלו המאיים. משמעות שם המין הוא מהמילה "Εικαίοs " שפירושה: אקראי ומהמילה "ρύγχος" שפירושה: חוטם. מינים נוספים בסוג עברו לסוג זולמסוכוס (Zulmasuchus).

הסבכוס היה זוחל גדול בעל דמיון לתנין חי, אך הוא לא השתייך לסדרת התנינאים, והיה בעל מאפיינים של תנינים פרימיטיביים מהקרטיקון כמו הסוג באורוסוכוס. היצור הגיע לאורך 2.2 עד 3.1 מטרים ולמשקל 52 עד 113 קילוגרם בממוצע. בצורתו הוא היה בעל עצמות ירך רחבות שיכלו אולי לשאת את משקלו ביעילות יותר משל התנינים החיים, כך שבדומה לפריסטיכאמפסוס וללנגסטוניה הוא היה צייד יבשתי ולא רק אמפיבי. בנוסף הוא היה בעל חלל עיניים שטוח יחסית ולא פונה כלפי מעלה עם ארובות בולטות מעט. היו לו לסתות רחבות בעלות עיקול מטה ועם שיניים דמויות להב. המבנה הזכיר שיני תרופודים כמו הקרכרודונטוזאורוס ופחות את התנינאים החיים. עם זאת מבנה העצמות מבהיר שהיה קרוב לתנינאים.

ממצאי התנין הקדום התגלו בארגנטינה, בוליביה, ברזיל ופרו בעיקר כשרידי שיניים או לסתות שבורות. בעבר חשבו שהוא שרד עד המיוקן בדומה לתנינים קרובים כמו הברינסוכוס, אך שרידים אלה נובעים מטעות בזיהוי הסוג.

==קישורים חיצוניים==

קטגוריה:בעלי חיים שחיו באאוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:דמויי תנינאים שחיו בפלאוגן
קטגוריה:מאובני טקסונים שתוארו ב-1937
ריצ'רד גרנל

ריצ'רד גרנל (באנגלית: Richard Grenell; נולד ב-18 בספטמבר 1966) הוא דיפלומט אמריקאי, שכיהן כשגריר ארצות הברית בגרמניה וכממלא מקום ראש המודיעין הלאומי.

==ביוגרפיה==
גרנל בעל תואר ראשון בממשל ומינהל ציבורי מאוניברסיטת אוונג'ל במיזורי ובעל תואר שני במינהל ציבורי מאוניברסיטת הרווארד.

גרנל שימש דוברם של מושל ניו יורק ג'ורג' פטאקי, ראש עיריית סן דייגו סוזן גולדינג, וחברי בית הנבחרים של ארצות הברית מארק סנפורד ודייב קמפ.

ב-2001 מונה על ידי הנשיא ג'ורג' ווקר בוש לדובר שגריר ארצות הברית באו"ם וכיהן בתפקיד עד 2008 תחת ארבעה שגרירים. כמו כן שימש החל מ-2004 כנציג מחליף מטעם ארצות הברית במועצת הביטחון של האו"ם. ב-2009 הקים את חברת "Capitol Media Partners" בפועלת בלוס אנג'לס ובוושינגטון די. סי. בתחום של אסטרטגיה תקשורתית, ייעוץ פוליטי ויחסי ציבור. כמו כן שימש כפרשן בפוקס ניוז. במהלך הבחירות לנשיאות ארצות הברית 2012 שימש גרנל לתקופת מה דובר לענייני מדיניות חוץ וביטחון לאומי של מועמד המפלגה הרפובליקנית מיט רומני. במאי 2018 החל לכהן שגריר ארצות הברית בגרמניה תחת נשיאותו של דונלד טראמפ. כשגריר התעמת עם הממשל הגרמני על רקע מחלוקות עם מדיניותו של טראמפ באשר להסכם הגרעין עם איראן, צינור הגז נורד סטרים, תמיכה במשטרים שמרניים וימניים באירופה, וקשרים עם גורמי ימין בגרמניה. ב-2019 מונה בנוסף גם לשליח נשיאותי מיוחד לשיחות השלום בין סרביה לקוסובו, שהולידו את הסכם סרביה-קוסובו.

בפברואר 2020 מונה על ידי טראמפ לראש המודיעין הלאומי בפועל, לאחר שקודמו ג'וזף מגווייר פוטר. הוא שימש בתפקיד עד מאי 2020.

גרנל הוא הומוסקסואל וחי עם בן זוגו. הוא פעיל למען זכויות להט"ב, חתם על מסמך תמיכה כידיד בית המשפט בנישואים של בני-זוג מאותו המין שהוגש לבית המשפט העליון של ארצות הברית, ועומד בראש המאמץ של ממשל טראמפ לסיום הגדרת הומוסקסואליות כפשע במדינות העולם השונות. הוא ההומסקסואל שכיהן בתפקיד הבכיר ביותר מאז ומעולם במשרדי הממשלה הפדרלית, עד השבעתו של פיט בוטיג'ג' כמזכיר התחבורה של ארצות הברית.

==קישורים חיצוניים==

* 
* [https://de.usembassy.gov/embassy-consulates/embassy/ambassador/ ריצ'רד גרנל] באתר שגרירות ארצות הברית בגרמניה
* 

==הערות שוליים==

קטגוריה:שגרירי ארצות הברית בגרמניה
קטגוריה:פוליטיקאים להט"בים אמריקאים
קטגוריה:נשיאות דונלד טראמפ: אישים
קטגוריה:יועצים פוליטיים אמריקאים
קטגוריה:דוברים אמריקאים
קטגוריה:פוליטיקאים הומוסקסואלים
קטגוריה:אמריקאים שנולדו ב-1966
ג'ון ג'ונסון

ג'ון הווארד גטי ג'ונסון (באנגלית: John Howard Getty Johnson; 18 באוקטובר 1947 – 7 בינואר 2016) היה כדורסלן אמריקאי, אשר שיחק בליגת ה-NBA בין השנים 1970–1982. בעונת זכה באליפות ה-NBA כשחקן סיאטל סופרסוניקס, ולאורך הקריירה השתתף פעמיים במשחק האולסטאר ( ו-), והעמיד ממוצעים כוללים של 12.9 נקודות, 5.5 ריבאונדים ו-3.8 אסיסטים למשחק.

==קריירת מכללות==
ג'ונסון נולד בעיר קרת'ג' שבמיסיסיפי, וגדל במילווקי, ויסקונסין. בשנת 1966 החל ללמוד ב"מכללת נורת'ווסט" אשר בצפון ויומינג, ולאחר שנתיים עבר לאוניברסיטת איווה, אשר השתתפה בליגת המכללות הבכירה. בעונתו הראשונה בקבוצת הכדורסל של האוניברסיטה קלע 19.7 נקודות בממוצע למשחק, ובעונת 1969/1970 קלע 28.0 נקודות למשחק והוליך את איווה, לצד הקלע פרד בראון, לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר קלע ג'ונסון 31 נקודות, אך קבוצתו הפסידה מול אוניברסיטת נוטרדאם, אותה הוביל אוסטין קאר עם 45 נקודות.

==קריירת משחק==
בדראפט ה-NBA{{כ}} 1970 נבחר ג'ונסון בבחירה השביעית, על ידי קליבלנד קאבלירס. בכך היה השחקן הראשון בתולדות המועדון, אשר הוקם באותה שנה. כבר בעונת הרוקי שלו נבחר להשתתף במשחק האולסטאר של ה-NBA, לאחר שקלע 16.6 נקודות, אסף 6.8 ריבאונדים ומסר 4.8 אסיסטים בממוצע למשחק. בעונה העוקבת רשם ממוצעים של 17.0 נקודות, 7.7 ריבאונדים ו-5.1 אסיסטים למשחק, ונבחר בשנית למשחק האולסטאר. על אף יכולתו הטובה של ג'ונסון, בשתי העונות העמידו הקאבלירס מאזן כולל של 38 ניצחונות ו-126 הפסדים (23.2%).

בקיץ 1973, לאחר 3 עונות בקליבלנד, הועבר ג'ונסון בטרייד לפורטלנד טרייל בלייזרס. בשתי עונותיו המלאות בקבוצה רשם ממוצעים של 16.2 נקודות, 6.8 ריבאונדים ו-3.5 אסיסטים למשחק, אך בשתיהן החמיצו הטרייל בלייזרס את שלב הפלייאוף.

לאחר 9 משחקים בעונת הועבר בטרייד ליוסטון רוקטס. עד לסיום עונת שימש כשחקן ספסל ביוסטון, וקלע 9.4 נקודות בממוצע למשחק.

באוקטובר 1977 נשלח בטרייד לסיאטל סופרסוניקס, עמה העפיל בסיום אותה עונה לגמר ה-NBA, לראשונה בתולדות המועדון. בסדרת הגמר הפסידו הסופרסוניקס מול וושינגטון בולטס, אותה הובילו וס אנסלד, אלווין הייז ובוב דאנדרידג', בתוצאה 3–4.
בעונת שימש ג'ונסון כשחקן חמישייה קבוע בסיאטל, לצדם של גאס ויליאמס, דניס ג'ונסון, לוני שלטון וג'ק סיקמה, וזכה עם הקבוצה באליפות ה-NBA הראשונה בתולדותיה. בסדרת הגמר "נקמו" הסופרסוניקס בבולטס, מולם הפסידו בגמר הקודם, כשגברו עליהם בתוצאה 4–1. לאורך סדרת הגמר הצטיין ג'ונסון עם ממוצעים של 11.6 נקודות, 8.4 ריבאונדים ו-7.0 אסיסטים למשחק. בעונה העוקבת המשיכה סיאטל להציג יכולת טובה, כאשר רשמה מאזן ניצחונות 56–26, אך היא הודחה מהפלייאוף בגמר האזור המערבי, על ידי לוס אנג'לס לייקרס. בקיץ 1981 נפצע ג'ונסון בקרסול בעת ששיחק טניס, והוא נאלץ להחמיץ את 68 המשחקים הראשונים של עונת . בסיום אותה עונה פרש ג'ונסון ממשחק, בגיל 34.

ב-7 בינואר 2016 נפטר ג'ונסון בדירתו שבסן חוזה, קליפורניה, בגיל 68.

==קישורים חיצוניים==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת איווה
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני פורטלנד טרייל בלייזרס
קטגוריה:כדורסלני יוסטון רוקטס
קטגוריה:כדורסלני סיאטל סופרסוניקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1947
קטגוריה:אמריקאים שנפטרו ב-2016
מולטיברסיטה

מולטיברסיטה (מאנגלית: Multiversity) היא מודל של אוניברסיטה גדולה מאוד המורכבת מיחידות וחוגים מגוונים<ref></ref>.

==מקור השם==

את המושג מולטיברסיטה טבע לראשונה, נשיאה של אוניברסיטת קליפורניה, קלארק קר, בספרו The Uses of the University <ref></ref>.

בשלב הראשון קר אפיין ארבעה אבות טיפוס של אוניברסיטאות:

# אוניברסיטה שמלמדת את שבע האמנויות החופשיות לתואר ראשון לאליטה
# אוניברסיטה המקיימת לימודים לתואר מתקדם ומחקר בסיסי
# אוניברסיטה המקיימת לימודים מקצועיים
# אוניברסיטה המנגישה את ההשכלה ועוסקת במחקר יישומי

בשלב השני, קר שילב את ארבעתם יחד למודל המולטיברסיטה, המאגד בתוכו גם ריבוי משימות ואף לעיתים רעיונות מנוגדים<ref></ref>.

המולטי (רב) ברסיטה של קר באה לתאר את הרב גוניות וההטרוגניות שאפיינה את האוניברסיטאות האמריקאיות הגדולות. אוניברסיטאות שהעניקו תארים ראשונים, מתקדמים (שני ודוקטורט), השכלה מקצועית נרחבת והתמקדו בתפוקות המחקר ושהיוו רכיב הכרחי להתפתחותן הכלכלית של מדינות מתפתחות במאה ה 20. התובנות של קר בזמנו היו מוטמעות בזירה הלאומית האמריקאית. עם השנים, ובהשפעת תהליך הגלובליזציה והמגמות העולמיות, המושג מולטיברסיטה התרחב מחוץ לארצות הברית ועיצב מגמות בחינוך ובמערכות להשכלה גבוהה באופן פלורליסטי שהושפע ממסגרות לאומיות וארגוניות מקומיות (גלוקליזציה).

==מבנה המולטיברסיטה==
במרכז תפישתה של המולטיברסיטה הוא הסרת חומות דיסציפלינריות בתוכה ומחוצה לה, בהוראה, במחקר ובלמידה. הסרת החומות מאפשרת יחסי גומלין ושיתופי פעולה, איתור פתרונות יצירתיים וחדשניים לאתגרי האנושות<ref>Krücken, Georg & Torka, Marc & Kosmützky, Anna. (2007). Towards a Multiversity? Universities between Global Trends and National Traditions.</ref>. 

מגוון שיתופי הפעולה שמספקת המולטיברסיטה יתבססו על שינוי פרדיגמטי המבוסס על מחקר ממוקד-סוגיה (Problem-Based Research) המשלב צוותי מחקר מתרבויות מחקר מגוונות.

==קישורים חיצוניים==
* [https://fee.org/articles/education-in-america-8-the-multiversity Education in America: 8. The Multiversity] מאת ג'ורג' צ'ארלס רוש, 1969
* פרקים נבחרים מן הספר [https://books.google.co.il/books?id=ge0m01WnA64C&printsec=frontcover&dq=Multiversities,+Ideas,+and+Democracy&hl=en&sa=X&ved=0ahUKEwi04-_jkpXoAhXResAKHaa5CGQQ6AEIKDAA#v=onepage&q=Multiversities%2C%20Ideas%2C%20and%20Democracy&f=false Multiversities, Ideas, and Democracy], מאת ג'ורג' פאליס (Fallis), 2007, באתר גוגל ספרים
*[http://podcasts.ox.ac.uk/multiversity-postmodern-university From Multiversity to Postmodern University], הרצאה של קלייר דונובן באוניברסיטת אוקספורד, 9 ביוני 2014 (וידאו)
* [https://www.jstor.org/stable/10.1525/j.ctt1kc6k1p.15?seq=1#metadata_info_tab_contents The Global Multiversity], פרק מן הספר The Dream Is Over: The Crisis of Clark Kerr's California Idea of Higher Education, מאת סיימון מרגינסון, 2016
*[https://web.archive.org/web/20200412054402/https://www.haifa.ac.il/index.php/he/about-top-blue/multiversity-vision.html חזון המולטיברסיטה], באתר האינטרנט של אוניברסיטת חיפה

==הערות שוליים==

קטגוריה:אוניברסיטאות ומכללות
ליאו ברנהורסט

ליאו אלפונס ברנהורסט (באנגלית: Leo Alphonse Barnhorst; 11 במאי 1924 – 25 באוגוסט 2000) היה כדורסלן אמריקאי, אשר שיחק בליגת ה-NBA בין השנים 1949–1954. לאורך הקריירה השתתף פעמיים במשחק האולסטאר ( ו-), והעמיד ממוצעים כוללים של 9.4 נקודות, 5.4 ריבאונדים ו-3.2 אסיסטים למשחק.

==ביוגרפיה==
ברנהורסט נולד באינדיאנפוליס שבאינדיאנה, ובין השנים 1945–1949 למד באוניברסיטת נוטרדאם אשר בצפון אינדיאנה. בשתי עונותיו בקבוצת הכדורסל של האוניברסיטה קלע 11.9 נקודות בממוצע למשחק. עם סיום לימודיו בשנת 1949 השתתף במסע הופעות של הארלם גלובטרוטרס באירופה.

בדראפט ה-NBA{{כ}} 1949 נבחר ברנהורסט בסיבוב השני (בחירות 13–21), על ידי אינדיאנפוליס ג'טס. באותו הקיץ התפרק מועדון הג'טס, וברנהורסט החל לשחק עבור שיקגו סטאגס, לצדם של מקס זסלופסקי ואנדי פיליפ.

לאחר שנה אחת בלבד בשיקגו עבר לאינדיאנפוליס אולימפיאנס, לאחר שגם הסטאגס התפרקו. בעונות ו- נבחר להשתתף במשחק האולסטאר של ה-NBA, לאחר שקלע 12.4 ו-13.6 נקודות בממוצע למשחק, בהתאמה. בשתי העונות הודחה אינדיאנפוליס בסיבוב הראשון של הפלייאוף.

בעונת שיחק עבור בולטימור בולטס ופורט ויין פיסטונס, בטרם פרש ממשחק, בגיל 29.

ב-25 באוגוסט 2000 נפטר ברנהורסט ממחלת הסרטן, בגיל 76.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת נוטרדאם
קטגוריה:כדורסלני הארלם גלובטרוטרס
קטגוריה:כדורסלני שיקגו סטאגס
קטגוריה:כדורסלני אינדיאנפוליס אולימפיאנס
קטגוריה:כדורסלני בולטימור בולטס (1944–1954)
קטגוריה:כדורסלני פורט ויין פיסטונס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1924
קטגוריה:אמריקאים שנפטרו ב-2000
אסון נחל לכיש (1965)

250px
250px
250px
אסון נחל לכיש הוא אירוע שהתרחש בקריית גת ב-1965 ובמהלכו טבעו שלושה מתושבי העיר (ילדה שנפלה לנחל ושני גברים שניסו להצילה) במימי נחל נועם שעובר בעיר ונשפך לנחל לכיש.

== תיאור האירוע ==
ב-19 בינואר 1965, בשעה שזרימת המים בנחל נועם הייתה חזקה מאוד עקב גשמים מרובים, נפלה ילדה בת תשע בשם אסתר ויצמן למימי הנחל והחלה להיסחף. יוסף איפרגן, שעבד כשומר באתר בניית גשר על הערוץ, סמוך למקום, ראה את המקרה וניסה להושיט לילדה מוט ברזל שתאחז בו אך ניסיון זה לא צלח ויוסף נסחף אף הוא למים. צעקותיו הזעיקו למקום שני צעירים ואחד מהם, חייל בשם אדמונד דיין, זינק למים לעזרתם. גם ניסיון הצלה זה לא צלח והשלושה נסחפו בזרם העז וטבעו.

מיד לאחר המקרה החלו חיפושים קדחתניים אחר השלושה לאורך ערוץ נחל נועם וערוץ נחל לכיש בהמשכו. ב-20 בינואר התגלו גופותיהם של דיין ואיפרגן במרחק רב ממקום האירוע והם הובאו למנוחות ב-21 בינואר. על אף שהיה חייל הובא אדמונד דיין לקבורה אזרחית. רשויות צה"ל הודיעו שמכיוון שהיה בדחיית שירות לצורך עזרה למשפחתו הוא לא הוכר כחייל צה"ל ולכן לא נקבר בבית קברות צבאי. החלטה זו עוררה כעס רב בארץ.

החיפושים אחר הילדה המשיכו וגופתה נמצאה, לבסוף, רק ב-23 בינואר במרחק של כ-6 ק"מ במורד נחל לכיש.

סיפור גבורת השניים שניסו להציל את הילדה הועלה על נס והתפרסם ברחבי הארץ והביא להתגייסות המונים לעזרה כספית למשפחותיהם. חבר הכנסת מנחם בגין אף העלה הצעת חוק בכנסת להגדרת מעמד המקריבים חייהם להצלת הזולת

.

== הנצחה ==
* גשר הבטון הסמוך, שהיה בבניה בזמן האסון, נקרא, לאחר השלמתו, "גשר השלושה".
* בסמוך לגשר ניטע "גן השלושה" ובו הוקמה אנדרטת זיכרון.
* ספריית בית הספר במושב תלמים נקראה על שמם של השלושה.
* משטרת קריית גת פתחה מועדון נוער בתחנת המשטרה על שם שני המחלצים.
* המשורר נתן יונתן כתב את השיר "בלדה לשלושה" שהולחן על ידי נחום היימן ובוצע בפי להקת "שביל דרומי".

== לקריאה נוספת ==
* איך נפלו גיבורים: השומר יוסף איפרגן, החיל אדמונד דיין, אשר נחל לכיש גרפם בחושם להצלת הילדה אסתר ויצמן בת התשע, הוצאת המועצה המקומית קריית גת, 1965

== קישורים חיצוניים ==

* 
* אלי אלון, [https://www.news1.co.il/Archive/0026-D-152396-00.html?fbclid=IwAR04xyvegzNKTkuTROY0iPcQEfnpJCxk5YOjjNc2OurcitoeDrdU4bELE24 57 שנים ל"אסון נחל לכיש"], באתר News1, תאריך 20 בינואר 2022
* [https://web.archive.org/web/20200220163204/http://qg.sisma.org.il/60shana/SitePages/bridge.aspx "גשר השלושה"] בפורטל החינוך של קריית גת (אורכב)

== הערות שוליים ==

קטגוריה:אסונות ב-1965
קטגוריה:קריית גת: היסטוריה
קטגוריה:אסונות בישראל
קטגוריה:ישראל: שיטפונות
אהוד פבזנר

אהוד פבזנר (באנגלית: Aihud Pevsner; 18 בדצמבר 1925 - 17 ביוני 2018) היה פיזיקאי ניסויי אמריקאי שנודע בעקבות גילוי חלקיק המזון אטא.

==ביוגרפיה==
פבזנר נולד בחיפה ליהושע פבזנר ואסתר בן-ישעיה. משפחתו של פבזנר, ממוצא בלארוסי, היגרה לארצות הברית כשהיה בן שלוש והתיישבה בניו יורק. הוא שירת בצי ארצות הברית משנת 1944 עד 1945, בזמן מלחמת העולם השנייה. נשא לאישה את לוסיל וולף בשנת 1949.

לאחר שקיבל דוקטורט בפיזיקה מאוניברסיטת קולומביה, החל פבזנר לעבוד כמרצה ב-MIT, שם נשאר עד שעבר לאוניברסיטת ג'ונס הופקינס בשנת 1956.

עבודתו המוכרת ביותר היא זו שהובילה לגילוי חלקיק המזון התת-אטומי אטא (η). פבזנר קרא לחלקיק בשם זה משום שאטא היא האות היוונית המקבילה לאות הלטינית H, כמו ב"הופקינס" (Hopkins), שם לימד. פבזנר היה חבר באגודת הפיזיקה האמריקאית, קיבל שתי מלגות מקרן ג'ון סימון גוגנהיים ומונה לפרופסור ג'ייקוב ל. היין בשנת 1977.

==קישורים חיצוניים==

== הערות שוליים ==

קטגוריה:פיזיקאים אמריקאים
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת ג'ונס הופקינס
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1925
קטגוריה:אמריקאים שנפטרו ב-2018
כנסיית ביתה גיורגיס

כנסיית ביתה גיורגיס (באמהרית: ቤተ ጊዮርጊስ) היא הכנסייה המפורסמת ביותר מתוך אחת עשרה כנסיות מונוליתיות חצובות בסלע אשר נמצאות בתחום העיר לליבלה אשר באזור אמהרה שבאתיופיה. בנייתה מתוארכת לסוף המאה ה-12, תחילת המאה ה-13.

המקום בו נחצבה הכנסייה נקרא במקור רוהה אך בהמשך שונה שמו של המקום ללליבלה על שם המלך גברה מסקל לליבלה משושלת זאגווה, אשר בנה את הקמתם של הכנסיות החצובות שנמצאות כיום בלליבלה.

על פי המסורת האתיופית, הכנסיות של לליבלה נבנו לאחר שלמלך גברה מסקל לליבלה היה חזון בו אלוהים אמר לו לבנות את מבני הענק.

המבנה אשר נוצר בצורת צלב יווני הוא באורך 25 מטרים על 25 מטרים ובגובה 30 מטרים.

== קישורים חיצוניים ==

==הערות שוליים==

קטגוריה:אתיופיה: מנזרים וכנסיות
קטגוריה:אתיופיה: אתרי מורשת עולמית
קטגוריה:אמהרה
לאדה טוליאטי (כדורגל נשים)

לאדה הוא מועדון כדורגל נשים רוסי מהעיר טוליאטי. נוסד בשנת 1987.

== שמות הקבוצה ==
* 1987 – מאי 1990 - טורפדו
* מאי 1990 – 2009 - לאדה

==היסטוריה==
מאז 1994 המועדון שיחק בליגה הבכירה באליפות רוסיה. בשנת 2004 הצליח טוליאטי לזכות ב"דאבל", כשזכה באליפות ובגביע המדינה. שלוש שנים אחר כך, מסיבות כלכליות, נאלץ המועדון לבקש מרצון לעבור לליגה השנייה.

2006 סימנה את תחילת הסוף עבור לאדה כשהקבוצה ירדה  לליגה השלישית.  

בשנת 2008 לאדה חזרה לליגה הבכירה.אך פרשה מהתחרות שלושה שבועות לפני סיום הטורניר. בשנת 2009 המועדון נסוג מהאליפות בשל המצב הכלכלי הקשה ולא השתתף באליפות 2010. משחק האחרון היה ב 30 ביולי 2009. נגאנרגיה וורונז. ' מאוחר יותר הוא השתתף בתחרויות אזוריות בשם SDUSSHOR 12 "לאדה".

== תארים ==
* אלופת רוסיה: 2004
* הגביע הרוסי: 2002, 2003, 2004
* טורניר גביע נשים של איטליה: 2005

== קישורים חיצוניים ==
* 

* [http://www.womenfootball.ru/teams/lada2009.html לאדה טוליאטי] באתר כדורגל הנשים הרוסי 

קטגוריה:קבוצות כדורגל נשים רוסיות
קטגוריה:קבוצות כדורגל רוסיות שהתפרקו
קטגוריה:טוליאטי: ספורט
סק"א רוסטוב (כדורגל נשים)

סק"א רוסטוב על הדון (ברוסית: СКА-Ростов-на-Дону) היא קבוצת כדורגל לנשים מהעיר רוסטוב על הדון. בשנת 2008, התפרקה. בזמן הקצר שהתקיימה אירחה את משחקיה באצטדיון סק"א רוסטוב המכיל 27,300 מושבים והיה מאצטדיוני הכדורגל הגדולים בליגת הכדורגל לנשים

הישג השיא הוא מקום שלישי באליפות בעונת 2008.

== היסטוריה ==
המועדון הוקם בשנת 2006 על בסיס מועדון סק"א לכדורגל גברים. בסוף 2008, בגלל היעדר מימון, המועדון פורק על ידי הבעלים היחיד איוואן סבווידי.<ref>[http://rostov.kp.ru/daily/24236/435903/ У Ивана Саввиди нет денег на женщин, а баскетболисты спасают детей]</ref>

== קישורים חיצוניים ==
* 
* [http://www.womenfootball.ru/teams/ska.html הקבוצה באתר womenfootball.ru] 
== הערות שוליים ==

קטגוריה:קבוצות כדורגל נשים רוסיות
קטגוריה:סק"א רוסטוב
טורפדו מוסקבה (כדורגל נשים)

מועדון כדורגל נשים טורפדו (ברוסית: Женский футбольный клуб «Торпедо» Москва) הוא מועדון כדורגל נשים ממוסקבה, שהשתתף באליפות רוסיה ב-2014 וב-2015.

== היסטוריה ==
הקבוצה הוקמה בשנת 2013, ביוזמת פ. ז. נגדלייב. יום הולדתו של המועדון מיוחס ל־28 ביולי 2013. ביום זה, נערך המשחק הראשון של טורפדו נגד קבוצת זורקי (קרסנוגורסק) שהסתיים בתוצאה 1–3.<ref></ref>

בשנת 2013 הקבוצה השתתפה רק בטורנירים חובבניים. בשנה הראשונה זכתה טורפדו בגביע קרסנוגורסק 2013. הקבוצה בילתה את עונת 2014 באליפות רוסיה, שלאחריה סיימה הקבוצה במקום ה-6. במקביל לכך, הקבוצה לקחה חלק בטורנירים חובבניים שונים. ההישג הטוב ביותר היה המקום השני בגביע המושל של מחוז קרסנוגורסק.

== תארים ==
* גביע קרסנוגורסק: 2013

== הערות שוליים ==

קטגוריה:מוסקבה: מועדוני כדורגל
קטגוריה:קבוצות כדורגל נשים רוסיות
קאמאז נאברז'ניה צ'לני (כדורגל נשים)

קאמאז נאברז'ניה צ'לני הוא מועדון כדורגל נשים רוסי מהעיר נאברז'ניה צ'לני שבטטרסטן. נוסד בשנת 1992 ומתמודד באליפות רוסיה מאז 1996. המועדון הוקם בתמיכת הנהלת מפעלי KamAZ.

== היסטוריה ==
מועדון הכדורגל הוקם בספטמבר 1992 על ידי אדוארד נוויקין בשם טורפדו AZ. בשנת 1993 ערכה טורפדו-AZ את הופעת הבכורה שלה בליגה השנייה באליפות רוסיה. לאחר שניצחה 4 משחקים, 3 שוויונות ו-5 הפסדים, הקבוצה סיימה במקום השלישי.

בשנת 1994 הקבוצה עברה שינויים גדולים בשל העובדה שבעיריית נאברז'ני צ'לני הוחלט להקים קבוצת נשים חזקה עם סיכוי להצטרף לליגת העל. המועדון קיבל שם חדש "KAMAZ-AZ", הוזמן מאמן חדש - אלכסנדר שגוב ומספר שחקניות כדורגל מנוסות.

הקבוצה הצליחה לזכות בטורניר בליגה השנייה. מלכת השערים הייתה ילנה קונונובה, שכבשה 46 שערים ב-19 משחקים. בשנת 1995, כשהיא סיימה במקום השני בליגה הראשונה, קיבלה הקבוצה את הזכות לשחק בפרמיירליג, שם בשנת 1996 היא סיימה במקום השביעי, אלא שלאחר מכן היא פורקה בגלל חוסר מימון.
== קישורים חיצוניים ==
* 

== הערות שוליים ==

קטגוריה:קבוצות כדורגל נשים רוסיות
קטגוריה:נאברז'ניה צ'לני: ספורט
וולטר דיוקס

תמונתו של וולטר דיוקס משנת 1954
וולטר דיוקס (באנגלית: Walter Dukes; 23 ביוני 1930 – 13 במרץ 2001) היה כדורסלן אמריקאי, אשר שיחק באופן פעיל בין השנים 1953–1969. לאורך 8 עונותיו בליגת ה-NBA השתתף פעמיים במשחק האולסטאר ( ו-), והעמיד ממוצעים כוללים של 10.4 נקודות, 11.3 ריבאונדים ו-1.1 אסיסטים למשחק.

==ביוגרפיה==
דיוקס נולד וגדל ברוצ'סטר אשר במדינת ניו יורק, ובין השנים 1949–1953 למד באוניברסיטת סיטון הול אשר בניו ג'רזי. כשחקן קבוצת הכדורסל של האוניברסיטה שיתף פעולה עם הרכז ריצ'י ריגן, ורשם ממוצעים של 19.9 נקודות ו-21.1 ריבאונדים למשחק.

בדראפט ה-NBA{{כ}} 1953 נבחר דיוקס כבחירה טריטוריאלית, על ידי ניו יורק ניקס. לאחר שנתיים בקבוצת הראווה הארלם גלובטרוטרס עבר לשחק עם הניקס, ובעונתו היחידה במדיה קלע 7.8 נקודות בממוצע למשחק.

בעונת שיתף פעולה במיניאפוליס לייקרס עם חברי היכל התהילה של הכדורסל לעתיד ורן מיקלסן, קלייד לאבלט וובובי לאונרד, והעפיל עמם לגמר האזור המערבי.

בקיץ 1957 הועבר בטרייד לדטרויט פיסטונס, בתמורה לסנטר לארי פאוסט. ב-6 עונותיו בקבוצה היה אחד השחקנים הבולטים שלה, לצדם של ג'ורג' יארדלי, דיק מקגווייר, ג'ין שו וביילי האוול. ב-4 מתוך 6 העונות הודחו הפיסטונס מהפלייאוף על ידי הלייקרס, ובפעמיים האחרות הודחו על ידי סנט לואיס הוקס. בעונות ו-, בהן רשם ממוצעים כוללים של 13.4 נקודות ו-13.7 ריבאונדים למשחק, נבחר דיוקס להשתתף במשחק האולסטאר של ה-NBA.

בין השנים 1963–1969 שיחק עבור הקבוצות "קמדן בולטס", "טרנטון קולוניאלס", "אסברי פארק ברודווקרס" ו"סקרנטון מיינרס" מליגת ה-EPBL.

ב-14 במרץ 2001 נפטר דיוקס בדירתו שבדטרויט, מישיגן, בגיל 70.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת סיטון הול
קטגוריה:בוגרי בית הספר למשפטים של ניו יורק
קטגוריה:בחירות דראפט של ניו יורק ניקס
קטגוריה:כדורסלני הארלם גלובטרוטרס
קטגוריה:כדורסלני ניו יורק ניקס
קטגוריה:כדורסלני מיניאפוליס לייקרס
קטגוריה:כדורסלני דטרויט פיסטונס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1930
קטגוריה:אמריקאים שנפטרו ב-2001
דון קוג'יס

דונלד "דון" קוג'יס (באנגלית: Donald "Don" Kojis; 15 בינואר 1939 – 19 בנובמבר 2021) היה כדורסלן אמריקאי, אשר שיחק בליגת ה-NBA בין השנים 1963–1975. לאורך הקריירה השתתף פעמיים במשחק האולסטאר ( ו-), והעמיד ממוצעים כוללים של 12.2 נקודות, 5.6 ריבאונדים ו-1.4 אסיסטים למשחק.

==קריירת מכללות==
קוג'יס נולד וגדל במילווקי שבוויסקונסין, ובין השנים 1957–1961 למד באוניברסיטת מרקט אשר במילווקי. ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל אדי היקי, ורשם ממוצעים של 18.6 נקודות ו-15.1 ריבאונדים למשחק.

==קריירת משחק==
בדראפט ה-NBA{{כ}} 1961 נבחר קוג'יס בבחירה ה-21 על ידי שיקגו פקרס, אך בחר לשחק עבור קבוצת "פיליפס 66" מליגת ה-AAU החובבנית.

בשנת 1963 השתתף בטורניר אליפות העולם בכדורסל כשחקן נבחרת ארצות הברית, אשר סיימה במקום הרביעי. לאורך הטורניר היה הקלעי השני של נבחרתו, עם ממוצע של 13.6 נקודות למשחק.

לקראת עונת עבר לשחק ב-NBA, וב-4 עונותיו הראשונות בליגה קלע 7.6 נקודות בממוצע למשחק במדי בולטימור בולטס, דטרויט פיסטונס ושיקגו בולס.

בדראפט ההרחבה של שנת 1967 נבחר על ידי סן דייגו רוקטס, לקראת עונת הבכורה של הקבוצה. בעונתו הראשונה עם הרוקטס הציג שיפור משמעותי כשקלע 19.7 נקודות והוריד 10.3 ריבאונדים בממוצע למשחק, והוא נבחר להשתתף במשחק האולסטאר של ה-NBA. גם בעונה העוקבת נבחר להשתתף במשחק האולסטאר, לצד חברו לקבוצה אלווין הייז, לאחר שרשם ממוצעים של 22.5 נקודות ו-9.6 ריבאונדים למשחק.

באפריל 1970, לאחר 3 עונות בסן דייגו, נמכר קוג'יס לסיאטל סופרסוניקס. בשתי עונותיו בקבוצה קלע 13.1 נקודות בממוצע למשחק, תחת המאמן לני וילקינס. בין השנים 1972–1975 שיחק עבור קנזס סיטי קינגס, ובסיום עונת פרש ממשחק, בגיל 36.

נפטר ב-19 בנובמבר 2021.

==קישורים חיצוניים==

==הערות שוליים==

קטגוריה:ויסקונסין: כדורסלנים
קטגוריה:כדורסלני אוניברסיטת מרקט
קטגוריה:כדורסלני בולטימור בולטס (1963–1973)
קטגוריה:כדורסלני דטרויט פיסטונס
קטגוריה:כדורסלני שיקגו בולס
קטגוריה:כדורסלני סן דייגו רוקטס
קטגוריה:כדורסלני סיאטל סופרסוניקס
קטגוריה:כדורסלני קנזס סיטי קינגס
קטגוריה:משתתפי משחק האולסטאר של ה-NBA
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:בחירות דראפט של שיקגו פקרס
קטגוריה:אמריקאים שנולדו ב-1939
קטגוריה:אמריקאים שנפטרו ב-2021
סקלידותריום

סקלידותריום (שם מדעי: Scelidotherium; מילולית: "בהמת עצם הירך") הוא סוג נכחד של דלשינאי מקבוצת עצלני הקרקע, שחי לאורך אמריקה הדרומית של הפליסטוקן.

העצלן הגדול התגלה לאורך אמריקה הדרומית בארגנטינה, בוליביה, פרו, ברזיל, אקוודור, פרגוואי ופנמה. הוא סווג בידי החוקר האנגלי ריצ'רד אוון ב-1840, אך הוא התגלה עוד לפני כן בידי צ'ארלס דרווין שיחד עם מסעו בספינה ביגל עצר לאורך חופי פטגוניה בארגנטינה בדרכו מפונטה אלטה לבואנוס איירס ושם מצא את עצמות העצלן הענק ותיעד את העצמות הגדולות ביומנו. עם זאת הוא הגדיר אותם כשייכים למגתריום - עצלן מאותה תקופה, אך גדול כמו פיל.

הסקלידותריום לא היה גדול כמו המגתריום, אך עדיין הגיע לגובה של 1.1 מטר ולמשקל של 850 קילוגרם. הוא היה בעל גולגולת מוארכת יותר משל העצלנים המודרניים וכמעט חסרת שיניים בדומה ללסת דוב נמלים, והוא היה אוכל עלים כמותם. היו לו טפרים ענקיים שאיתם התמודד עם טורפים גדולים כמו הסמילודון ותלש ענפים מהעצים. בשל גודלו הוא כנראה לא היה יכול לטפס כמותם.

הוא נכחד עם סיום הפליסטוקן כאשר הגיעו הפלאו-אינדיאנים הראשונים לאמריקה הדרומית. המאובנים האחרונים שמיוחסים לו היו בני 12,000 שנה.

==גלריה==
<gallery>
קובץ:053 Arg BA Museo BR.JPG
קובץ:Scelidotherium leptocephalum skull 3.JPG
קובץ:Protypotherium.jpg
|איור אפשרי
</gallery>

==קישורים חיצוניים==

קטגוריה:עצלני קרקע
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1840
נקמת הטרקטור (אלבום)

נקמת הטרקטור הוא אלבום אולפן ראשון מאת להקת נקמת הטרקטור בהפקה מוזיקלית של ברי סחרוף, ובעיבודים של חברי הלהקה. האלבום הוא אלבום רוק אינדי ורוק ישראלי ומכיל להיטים רבים כמו הסינגל "משחק של דמעות", "אדון הסליחות", המבוסס על ניגון יהודי ספרדי ו"עפיפונים" – גרסת כיסוי עברית לשיר שנכתב על ידי האל האקאדיי ולי פוקריס ובוצע במקור על ידי להקת Simon Dupree and the Big Sound.

== היסטוריה ==
בשנות השמונים, עוד לפני שלרביעיית החברים אבי בללי, אופיר לייבוביץ', אילן גרין ודני מקוב היה אפילו שם ללהקתם, הלהקה אספה חומר לאלבום החדש, ערכה חזרות רבות ו"חיזרה" אחרי חברות תקליטים שסירבו להוציא את האלבום, אך לא הסתירו את הערכתם לרביעייה בלי השם. באותה תקופה, הקים ניצן זעירא, שהיה דמות מוכרת מאותם המועדונים, את חברת התקליטים העצמאית הראשונה "נענע דיסק" ומצא עניין בהקלטות הדמו של הלהקה. לאחר משא ומתן קצר על חוזה הקלטות עם הרביעייה הוא החתים אותם על הסכם להפקת אלבום חדש. זעירא הציע את המוזיקאי ברי סחרוף להפקת התקליט, ובתחילת 1990 החלו ההקלטות באולפני D.B. גם המוזיקאי רמי פורטיס, שהיה שותפו של סחרוף, ביקר בזמן ההקלטות ותחת תחושת הלחץ למציאת שם ללהקה הציע לרביעייה את השם "נקמת הטרקטור" על שם שיר שנגנז מתקליטו "סיפורים מהקופסא". קצת לאחר מכן הלהקה התחילה להופיע הופעות ראשונות עדיין בלי התקליט בשוק, וכך העלו את המודעות ליציאת האלבום. עם יציאת האלבום ב-3 במאי 1990, קיבלה הלהקה תגובות יוצאות דופן שביניהן הצעה לכתוב מוזיקה ללהקת בת שבע. הלהקה הלחינה את המוזיקה ליצירה "קיר" מאת אוהד נהרין והופיעה במאי 1990 בפסטיבל ישראל.

== משתתפים ביצירת האלבום ==
* ברי סחרוף: הפקה מוזיקלית
* עיבודים: חברי הלהקה
* אופיר לייבוביץ': גיטרה
* אילן גרין: קלידים, ושירה ב"משתעשע"
* אבי בללי: בס, שירה ו'גיטרקטור'
* דני מקוב: תופים וכלי הקשה
* אלימור זילברמן: קולות ב"משחק של דמעות"

* הוקלט באולפני DB ו"העוגן" - ינואר פברואר 1990
* מיקס באולפני DB - פברואר 1990
* טכנאי הקלטה ומיקס: אורי ברק
* "נודד אלייך" הוקלט על ידי מני בז'רנו
* עוזרי טכנאי: דדי טל, ערן שפר (אולפני DB), יאיר ניסימוב (אולפני "העוגן")
* חיתוך: אולפני Abbey Road אנגליה על ידי כריס בלייר
* עריכה דיגיטלית: בן ברנפלד H.M אקוסטיקה
* מפיק: ניצן זעירא
* מנהלת הפקה: הדס ירושלמי
* עוזרת הפקה: ענת אלשטיין
* צילומים: דנה מנוסי ורונן ללנה
* עיצוב עטיפה וגרפיקה: רונית קונפורטי

== ביקורות ודירוגים ==
ככלל האלבום זכה להצלחה מסחרית מרשימה עם למעלה מ-50,000 עותקים שנמכרו, והצעות להקלטת אלבומים נוספים ולהלחנה של מופעי מחול. בשנת 2018 פרסם תאגיד השידור הציבורי "כאן 11" את רשימת האלבומים המשפיעים ביותר בישראל ב-40 השנים האחרונות, ומתוך הרשימה ממוקם האלבום "נקמת הטרקטור" במקום ה-29. כמו כן, מערכת "כאן 11" כתבה עליו כי "[האלבום] היה חלוצי באווירה הקודרת והדרמטית שאפפה אותו - זה לא אלבום רוק טיפוסי ונקמת הטרקטור לא חיפשה את "תהילת הרוקרים". יש בו עומק, אותנטיות וגוון אתני מובהק, והוא יכול היה בקלות להיות גם פסקול של סרט". גם האתר האמריקאי Discogs דירג את האלבום עם 4.5 כוכבים מתוך 5.

== רשימת רצועות ==

== קישורים חיצוניים ==
* 

== הערות שוליים ==

קטגוריה:אלבומי 1990
קטגוריה:אלבומים בעברית
קטגוריה:אלבומי אינדי רוק
קטגוריה:אלבומי רוק ישראליים
קטגוריה:אלבומי נקמת הטרקטור
קטגוריה:אלבומים שהופקו על ידי ברי סחרוף
הר סיקל (אנטארקטיקה)

הר סיקל (באנגלית: Sickle Mountain; מילולית: הר המגל) הוא הר גבוה בחוף המערבי של ארץ גרהאם שבאנטארקטיקה.

ההר ממוקם לגדתו הדרומית של קרחון קלארק; 22 קילומטרים ממזרח לכף ברטו.

גובהו של ההר 1,250 מטרים מעל פני הים.

== היסטוריה ==
=== מקור השם ===

שמו של ההר ניתן לו על ידי החוקר האמריקאי פין רון, בעת ששהה בתחנת איסט של השירות האנטארקטי של ארצות הברית. משלחתו של פין הגיעה אל ההר בינואר 1941.

רון קרא להר בשם זה בשל צורתו, המזכירה צורת מגל.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:13797 הר סיקל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131582 הר סיקל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13244&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סיקל] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6625274.html הר סיקל] באתר mindat
* [https://latitude.to/satellite-map/aq/antarctica/354277/sickle-mountain תצלום לוויין של אזור הר סיקל]
* [https://www.meteoblue.com/en/weather/current/sickle-mountain_antarctica_6625274 מזג אוויר נוכחי עדכני בהר סיקל]
** [https://www.meteoblue.com/en/weather/14-days/sickle-mountain_antarctica_6625274 תחזית מזג אוויר עדכנית ארוכת טווח עבור הר סיקל]
** [https://www.meteoblue.com/en/weather/historyclimate/weatherarchive/sickle-mountain_antarctica_6625274 נתוני מזג אוויר היסטוריים וסטטיסטיים עבור הר סיקל]

== הערות שוליים ==

סיקל
סיקל
Question (שיר של המודי בלוז)

"Question" (בעברית: "שאלה") הוא סינגל משנת 1970 של להקת הרוק המתקדם המודי בלוז. את השיר כתב הגיטריסט ג'סטין הייוורד, ששר את השיר כסולן. "Question" יצא לאור לראשונה כסינגל באפריל 1970. הוא הגיע למקום השני במצעד הפזמונים, ושהה במצעד 12 שבועות.<ref>David Roberts. British Hit Singles & Albums. Guinness World Records Limited</ref> השיר נכלל באלבום "A Question of Balance" משנת 1970. הסינגל כלל כצד ב' את השיר "Candle of Life", שנכלל באלבום הקודם של המודי בלוז "To Our Children's Children's Children".

"Question" הוא אחד השירים הפופולריים ביותר של המודי בלוז, והוא נכלל כמעט בכל אחד מאלבומי האוסף שלהם. בנוסף, הוקלט השיר מחדש (יחד עם השיר "Isn't Life Strange") באולפן בליווי התזמורת הסימפונית של לונדון לאלבום "Greatest Hits" משנת 1988. ב-1978 הקליטה התזמורת גרסת כיסוי תזמורתית של השיר.

הזמר Fish מלהקת Marillion הקליט גרסת כיסוי של השיר עבור אלבומו "Songs from the Mirror" שיצא לאור ב-1993.<ref></ref> ב-2010 הקליטה להקת הרוק האלטרנטיבי Nada Surf את השיר לאלבומם "If I Had a Hi-Fi".

== משתתפים ==
* ג'סטין הייוורד – גיטרה אקוסטית, שירה
* ג'ון לודג' – גיטרה בס, קולות רקע
* מייק פינדר – מלוטרון, קולות רקע (הקלטה משנת 1970)
* ריי תומאס – תוף מרים, קולות רקע
* גרהאם אדג' – תופים, כלי הקשה
* פטריק מורז – קלידים (הקלטה משנת 1988)
* פרנק ריקוטי – כלי הקשה נוספים (הקלטה משנת 1988)

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1970
קטגוריה:שירים באנגלית
קטגוריה:שירים נגד מלחמה
פינת ארון המתים

גרף כללי (שלא שייך למטוס מסוים) להמחשת פינת ארון המתים
גרף גובה ומהירות של מטוס [[לוקהיד U-2, שתוכנן לטוס בגובה רב כך שתמיד היה בפינת ארון המתים. כאשר היה מרוקן ברובו מדלק, גובה הפינה היה 75,000 רגל, והוא טס בגובה 73,000 רגל כדי לחמוק מיירוט מטוסי ברית המועצות.]]
באווירודינמיקה, פינת ארון המתים היא מצב שבו למטוס יש טווח קטן של מהירויות שבהן הוא יציב. מהירות קטנה מדי גורמת להזדקרות, כלומר האוויר לא נע בצמוד לכנף, כח העילוי קטן והמטוס נופל ומהירות גבוהה מדי מביאה את המטוס למצב של מהירות על-קולית, וגלי ההלם שנוצרים מורידים את עילוי הכנף, והתוצאה היא גם כן שהמטוס נופל. מתייחסים לטווח המהירות כ"פינה", מכיוון שבגרף של גובה טיסה מול מהירות טיסה, קווי הגבול למהירות הגדולה ביותר המותרת והקטנה ביותר נפגשים ויוצרים מעין פינה.

הפינה עצמה היא הגובה המקסימלי בו הכלי יכול לטוס, אך למעשה לא ניתן לטוס בגובה זה, מכיוון שנדרשת מהירות מדויקת ביותר. ככל שמתקרבים לפינה ועולים בגובה הטיסה, טווח המהירות האפשרית קטן, ונדרשת מיומנות גבוהה יותר של הטייס או מערכות אוטומטיות משוכללות יותר כדי לשמור על המהירות בטווח המתאים.

הגרפים, וערכי הפינה המסוכנת, משתנים כתלות במשקל המטוס, צורתו ומצב ההגאים. מהירות הקול אינה ערך קבוע אלא גדלה עם צפיפות האוויר, כלומר קטנה עם הגובה.

קטגוריה:אווירודינמיקה
גבעת שופן

גבעת שופן (באנגלית: Chopin Hill) היא הר נמוך, מכוסה שלג, בדרום-מערב האי אלכסנדר, שבאנטארקטיקה.

גובהה של הגבעה 600 מטרים מעל פני הים.

הגבעה ממוקמת בבסיסו של חצי האי האריס, שבחצי האי בטהובן; 4 קילומטרים דרומית-מערבית מהר שומאן.

== היסטוריה ==
=== גילוי ומיפוי הגבעה ===

הגבעה מופתה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמה של הגבעה ניתן לה על ידי הוועדה המייעצת לשמות אנטארקטיים של בריטניה.

הגבעה נקראת על שמו של המלחין הפולני פרדריק שופן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2747 גבעת שופן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123536 גבעת שופן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2648&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת שופן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2747&fid=antgeo_105 תצלום לוויין של אזור גבעת שופן]
* [https://mapcarta.com/25607974 מפת אזור גבעת שופן]
* [http://distancebetween.info/chopin_hill מחשבון מרחקים – המרחק מגבעת שופן לאתרים סמוכים]

== הערות שוליים ==

שופן
שופן
קטגוריה:פולין באנטארקטיקה
קטגוריה:פרדריק שופן
הדום הקרח הנדל

הדום הקרח הנדל (באנגלית: Handel Ice Piedmont) הוא הדום קרח בדרום מערב החוף המרכזי של האי אלכסנדר, שבאנטארקטיקה.

הדום הקרח ממוקם צפון מערבית להרי קולברט, בין מפרצון היידן, ומפרצון שוברט.

== היסטוריה ==
=== גילוי ומיפוי הדום הקרח ===

הדום הקרח התגלה מן האוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי.

הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של המלחין הגרמני גאורג פרידריך הנדל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] , U.S. Geological Survey Geologic Investigations Series Map I–2600–C, 1 map sheet, 28-p</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6311 הדום הקרח הנדל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109189 הדום הקרח הנדל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5952&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הדום הקרח הנדל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הנדל
הנדל
קטגוריה:גאורג פרידריך הנדל
קטגוריה:גרמניה באנטארקטיקה
אשף מצרי

אשף מצרי (שם מדעי: Tadarida aegyptiaca) הוא מין של עטלף ממשפחת האשפיים.

== תיאור ==

לאשף המצרי, פרווה דחוסה בצבע חום-אפרפר בגוונים כהים יותר בראש ובגב, ובהירים יותר בחלק הקדמי, בעיקר סביב הצוואר. הכנפיים צרות ומחודדות עם קרומים חומים-בהירים שקופים למחצה.
לאשף המצרי יש זנב קצר הבולט מעבר לקרום המחבר את הכנפיים. האוזניים גדולות (18–23 מילימטר) סמוכות זו לזו בקצה הראש, פונות קדימה, וצורתן מעוגלת. הפנים דמויות בולדוג ומקומטות. אורך הגוף עם הראש 6–8 סנטימטרים, וגפי הכנף באורך כ-5 סנטימטרים.
משקל הזכר 11–20 גרם (בממוצע 15.8 גרם). הנקבות גדולות יותר, ומשקלן 13.8–20.5 גרם (בממוצע 16.3 גרם).

== תפוצה ובית גידול ==

לאשף המצרי תפוצה רחבה. הוא חי באפריקה (מלבד האזורים הצפון-מערביים) ובחצי האי ערב, בדרום אסיה ובמזרח עד בנגלדש וסרי לנקה.

האשף המצרי נפוץ במגוון רחב של בתי גידול, מהסוואנות הצחיחות ועד לרמות הלחות, כל עוד יש נגישות למים, שמהווים גם מוקד משיכה לחרקים, מזונו של האשף. העטלפים מבכרים צוקים ומערות למנוחת היום, אך גם מבנים מעשי ידי אדם, כמו בניינים ישנים משמשים להם ללינה.

== התנהגות ==
האשף המצרי, כרוב העטלפים, הוא חיה לילית. האשף נח ביום במושבות המונות בין 3 לאלפי פרטים. הוא מעופף מהיר, ובחיפוש המזון הלילי עשוי לעבור על פני שטחים פתוחים נרחבים. החרקים נטרפים מהאוויר או מעל פני האדמה, וכוללים חיפושיות, זחלים, זבובים, עשים, עכבישים, טרמיטים, אלטות וצרעות.
תנועתו של האשף המצרי על הקרקע מגושמת פחות משל עטלפים אחרים, והוא עשוי להתרוצץ על הקרקע בקלות יחסית. למקומות הלינה יש ריח חזק, ומשערים שלריח יש חשיבות באינטראקציה החברתית ובזיהוי מקומות הלינה.
הנקבות ממליטות גור אחד בשנה, לרוב בקיץ, וההיריון אורך 4 חודשים.

== טקסונומיה ==
השוואת רצפי גנום מצביעה על כך שהעטלף הקרוב ביותר לאשף המצרי הוא העטלף השחור-אדום (Chaerephon jobimena ) ממדגסקר. שני מינים אלה יחד עם האשף המקסיקני מהווים קבוצה בת 9.8 מיליון שנים לפי ההשערה.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1818
קטגוריה:טקסונים שתוארו בידי אטיין ז'ופרואה סנט-אילר
קטגוריה:אשפיים